OpenLLM-France/wikimedia huggingface dataset:
# Antxieta Antzerki Taldea

Antxieta Antzerki Taldea Azpeitiko antzerki talde bat da, 1981ean sortua. Hala ere, 1980an, Azpeitiko euskal antzerkiaren aintzindari diren Jacinto Arregi eta Inazi Rezabal - Potxolori antolatutako omenaldia antzerki talde honen lehen harria dela esan daiteke. Izan ere, herriko antzerkigintzaren loraldi berria ekarri zuen 1981ean "Ustegabeko poza" antzerkia taularatu zuen herritarren taldeak osatu zuen Antxieta urte bat beraduago.
Imanol Elias izan zen ia hamarkada batez talde honen zuzendari.
Talde honetan herritar ugarik parte hartu bazuten ere, aktore nagusiak honakoak izan ziren: Pello Otaegi, Itziar Oiarzabal, Juanito Bikendi, Pilar Aizpitarte, Joxe Aranburu, Maritxu Unanue, Abel Izagirre, Mertxe Arregi, Xabier Arregi, Jose Mari Olaizola, Iñaki Bergara, Joxe Zabala, Iñigo Agirre, Imanol Elias eta Idoia Uranga, beste askoren artean.

## Lanen zerrenda

* 1981: Ustegabeko poza - oraindik taldeak izena ez bazuen ere.
* 1982: Sendagai traketsa
* 1983: Jokoa nagusi
* 1984: Lapurreta urtsua
* 1985: Bi ahoko ezpata
* 1986: Haunditasun ametsak
* 1987: Hiru morroiak
* 1988: Sendagai dantzaria
* 1989: Bat, bi, hiru
* 1990: Komedi zaharrak
* 1991: Beste mundukoak eta zoro bat
* 1992: Nornorinork
* 1994: West side isteria
* 1995: Gertatutakoa agian
* 1997: Hamar minutu gauerdirako

## Ikus, gainera

* Euskal Herriko antzerki taldeen zerrenda
* Euskal antzerki
# Antxieta jauregia

Antxieta jauregia Gipuzkoako Azpeitia udalerriaren alderdi zahar edo erdigune historikoan kokatzen den jauregia da, Done Sebastian Soreasukoaren parrokiaren aurrean. Joanes Antxieta musikari eta Errege katolikoen kapilauak eman zuen eraikina egiteko agindua, XVI. mendean.
Aurrealdea bereziki deigarria da, mudejar estilokoa baita. Hau da, arte kristauaren elementuak eta apaingarri arabiarrak bateratzen ditu. Zati ezberdinak ditu eta material ezberdinez (harria eta adreilua, esaterako) eginda dago. Dorretxearen dekorazio eredua ere bakarra da Gipuzkoan. Gotiko Errenazentista arkitektura erakoa da.
Egun, eraikin hau Kutxaren jabegokoa da. Azpeitiko erakusketa-areto nagusia eta adimen urriko pertsonentzako eguneko zentroa daude bertan.

## Erreferentziak

* ↑ "Joan den urtarrilaren 15ean, Kutxaren jabegokoa den Azpeitiko Antxieta jauregia inauguratu zen...". Kutxaren webgunea. 2007ko urtarrilaren 16a.

## Kanpo estekak

* Antxieta Jauregia - Ibilbideak Euskadin
* Antxieta jauregiaren orrialdea Eusko Jaurlaritzako webgunean
* Datuak: Q9054318
* Multimedia: Antxieta Etxea / Q9054318
# Antxine Olano

    Artikulu hau aurkezle bizkaitarrari buruzkoa da; beste esanahietarako, ikus «Olano».
Antxine Olano (Bilbo, Bizkaia, 1975eko martxoaren 31) euskal telebista-aurkezle eta kazetaria da. Euskal Herriko Unibertsitatean ikasi zuen Bizkaian.
Ondoren, Canal Bizkaiako eta Alava 7 kateetako albistegietan lan egin zuen. Ondoren, Decogarden saioa aurkezteko fitxatu zuen La 2 kateak. Ostera, Telecincok saioa erosi zuen eta Antxinek aurkezten jarraitu zuen.
2007ko urtarrilaren 8an, Antxinek Decogarden saioa utzi eta La Sexta katera joan zen. Harrezkero, Sabor de hogar aurkezten du kate horretan. 2007ko Aste Santuaz geroztik En un tic-tac aurkezten du, La Sexta telebista katean ere.

## Jarduera profesionala
### Telebistan

* Decogarden (La 2, Telecinco)
* Sabor de hogar (La Sexta)
* En un tic-tac (La Sexta)

## Kanpo estekak

* Berriak Antxine Olanori eginiko elkarrizketa
* Datuak: Q8201940
# Antxintxurdi

Antxintxurdi Gipuzkoako Beasain udalerriaren lursailetan dagoen mendi bat da. Mandubiko mendatea, eta Aiztar eta Txoritegi mendien artean dago, Astigarreta eta Garin auzoetatik hurbil.
Bertarako abiabuntu erosoena Mandubiko mendatea da (543 m). Bere magalean Trikuaizti I eta II tumuluak eta San Gregorio baseliza daude.
Gailurrean ez dago inorako ikuspegi garbirik, zuhaitzez betea baitago.

## Abiapuntuak

* Mandubiko mendatea: 15 min.

## Ikus, gainera

* Murumendiko mendilerroa
* Gipuzkoako mendiak

## Kanpo estekak

* Datuak: Q25475139
# Antxeta txiki

Antxeta txikia (Hydrocoloeus minutus) laridae familiako hegazti zangaluzea da.
Europa, Asia eta, baita iparraldeko Kanadako kostaldetan ere, bizi da. Beste kaio asko bezala, lehen Larus generoan kokatu zuten.

## Erreferentziak

* ↑ Pons J.M., Hassanin, A., and Crochet P.A.(2005). Phylogenetic relationships within the Laridae (Charadriiformes: Aves) inferred from mitochondrial markers. Molecular phylogenetics and evolution 37(3):686-699

## Kanpo estekak

* Datuak: Q164467
* Multimedia: Hydrocoloeus minutus / Q164467
* Espezieak: Hydrocoloeus minutus
# Arburua

Arburua Nafarroako Galoze udalerriko Itzalle herrrian dagoen mendi bat da. 1.037 metroko garaiera du. Ziurrenik Zaraitzuko mendirik ezagunenetakoa izanen da. Inguruko herri guztietatik (Itzalle, Gorza, Gallotze) bideak abiatzen dira, gurutzeek markaturik. Baseliza behatoki paregabea da inguruko mendien gainetik, baina bertan ez dago mendiko gailurra. Hau bostehun bat metro hegoalderago dago, sasi eta zuhaixken artean, buzoi zahar batek markaturik.
Beihala, deabrudunak, sorginduak eta begizkoak jotako jende aunitz etortzen omen zen baseliza honetara erremedio eske.

## Ohiko igoera abiapuntuak

Itzalle (50 min), Galoze (ordu bat) eta Gorza (ordu bat). Inguruko herri guztietatik (Itzalle, Gorza, Gallotze) bideak abiatzen dira, gurutzeek markaturik.

## Baseliza

Mendiaren gailurretik gertu Andre Maria Arburuakoaren baseliza eta gurutzea daude. Baseliza behatoki paregabea da inguruko mendien gainetik, baina bertan ez dago mendiko gailurra. Hau bostehun bat metro hegoalderago dago, sasi eta zuhaixken artean, buzoi zahar batek markaturik.
Beihala, deabrudunak, sorginduak eta begizkoak jotako jende aunitz etortzen omen zen baseliza honetara erremedio eske.

## Kanpo estekak

* Datuak: Q25476049
# Arbus

Arbus leku ezberdinen izena da:
* Arbus (Pirinio Atlantikoak), Frantziako Pirinio Atlantikoak departamenduan dagoen udalerria da.
* Arbus (Medio Campidano), Medio Campidanoko (Sardinia, Italia) udalerria da.
# Arbuthnott

Arbuthnott, Eskoziako gaeleraz: Obar Bhuadhnait, Eskoziako herri bat da, Aberdeenshire eremu administratiboan.

## Kanpo estekak

* Datuak: Q4784966
* Multimedia: Arbuthnott / Q4784966
# Arbus (Pirinio Atlantikoak)

Arbus Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q174820
* Multimedia: Arbus / Q174820
# Arbus (Medio Campidano)

Arbus Medio Campidanoko (Sardinia, Italia) udalerria da.

## Kanpo estekak

* Datuak: Q287374
* Multimedia: Arbus (Italy) / Q287374
# Arburuko Andre Mariaren baseliza

Arburuko Andre Mariaren baseliza Zaraitzu ibaxako Galoze udalerriko Itzalle kontzejuan XVI. mendeko kristiau baseliza bat da.

## Eraikina

XVI. mendearen amaieran eta XVII. mendearen hasieran eraiki zen. Sei atal ezberdinez osatutako nabe luze batez eta nabea bera baina estuagoa den hormaburu] zuzen batez osatua dago.

## Erreferentziak

* Nafarroako Entziklopedia Handia | ITZALLE. (Noiz kontsultatua: 2021-09-07).

## Ikus gainera

* Itzalle
* Zaraitzu

## Kanpo estekak

* Datuak: Q25476042
# Almeríako Unibertsitatea

Almeríako Unibertsitatea (gaztelaniaz: Universidad de Almería edo UAL) Andaluziako unibertsitate publikoa da, La Cañada de San Urbano auzoan campus bakarra duena.
Andaluziako liburutegirik onenetakoa du UALek: ikasteko eta taldean lan egiteko gelak, mediku zerbitzua, jantokiak, kafetegiak, bizikleten alokairua, ordenagailuak eta doako WiFi sarea. Hainbat jarduera jasotzen dira, hala nola hizkuntzak, informatika, antzerkia, zinema, kirolak, naturako jarduerak, gizarte-boluntariotza eta abar, eta hainbat zerbitzu, hala nola lanbide-orientazioa, lan-poltsa, enpresa-praktikak, autoenplegua sustatzea eta enpresak sortzea. Barne-zaintzako zerbitzua du.

## Kanpo estekak

* Datuak: Q1218488
* Multimedia: Universidad de Almería / Q1218488
# Almeríako Mendebaldea

Almeriako Mendebaldea o Almeriako Poniente (gaztelaniaz Poniente Almeriense) Almeriako probintziaren (Espainia) 7 eskualdetako, Almeriako Mendebaldea bat da. 9 udalerrik osatzen dute eskualdea: Roquetas de Mar, Vicar, La Mojonera, El Ejido, Adra, Dalias, Berja, Enix eta Felix, eta guztira 218.426 biztanle zituen 2006ko datuen arabera.

## Udalerri nagusiak

| Udalerri | Biztanleria | Azalera | Dentsitatea |
| Adra | 23.545 | 90 | 261,61 |
| Berja | 14.450 | 218 | 66,28 |
| Dalias | 3.807 | 140 | 27,19 |
| El Ejido | 75.969 | 227 | 334,67 |
| Enix | 335 | 67 | 5,00 |
| Felix | 513 | 81 | 6,33 |
| La Mojonera | 7.847 | 24 | 326,96 |
| Roquetas de Mar | 71.740 | 60 | 1.195,67 |
| Vicar | 20.220 | 64 | 315,94 |
| Erabatekoak | 218.426 | 971 | 224,95 |

## Beste Herri Batzuk

Eskualdea da Almeriako probintziaren jendeztatu gehiago, populazioaren nukleo ugari sartzen den azpimartzea hurrengoa formatu hau:
| Herria | Biztanleria (2006) |
| Aguadulce (Roquetas de Mar) | 12.801 |
| Santa Maria del Aguila (El Ejido) | 8.778 |
| La Gangosa - Vistasol (Vícar) | 7.479 |
| Campillo del Moro (Roquetas de Mar) | 7.189 |
| Las Norias de Daza (El Ejido) | 6.964 |
| El Parador de las Hortichuelas (Roquetas de Mar) | 5.868 |
| Puebla de Vicar (Vicar) | 4.304 |
| Las Cabañuelas (Vicar) | 3.847 |
| Balerma (El Ejido) | 3.866 |
| Almerimar (El Ejido) | 3.617 |
| Urbanización de Roquetas (Roquetas de Mar) | 2.959 |
| Balanegra (Berja) | 2.557 |
| Puente del Rio (Adra) | 1.805 |
| La Curva (Adra) | 1.712 |

## Kanpo estekak

* (Gaztelaniaz) Adrako Udalaren webgune ofiziala
* (Gaztelaniaz)Berjako Udalaren webgune ofiziala
* (Gaztelaniaz)Daliasko Udalaren webgune ofiziala
* (Gaztelaniaz)Ejidoako Udalaren webgune ofiziala
* (Gaztelaniaz)Enixko Udalaren webgune ofiziala
* (Gaztelaniaz)Felixko Udalaren webgune ofiziala
* (Gaztelaniaz)Mojonerako Udalaren webgune ofiziala
* (Gaztelaniaz)Roquetasko Udalaren webgune ofiziala
* (Gaztelaniaz)Vicarko Udalaren webgune ofiziala
* Datuak: Q1116330
* Multimedia: Poniente Almeriense / Q1116330
# Almersbach

Almersbach Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 428 biztanle zituen 0,61 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q566903
* Multimedia: Almersbach / Q566903
# Almeriako taifa

Almeriako taifa (arabieraz: طائفة المرية, Ta'ifa Almería) Al-Andalusko taifa erreinu musulmana izan zen. 1009an independizatu ziren Kordobako kaliferritik eta 1091an beste hainbat taifa bezala almorabideen esku geratu zen.

## Kanpo estekak

* Datuak: Q2580032
* Multimedia: Taifa of Almería / Q2580032
# Almeríako Alpujarra

Almeriako Alpujarra (gaztelaniaz Alpujarra Almeriense) Almeríako eskualdea da, Granadako Alpujarrarekin batera, Alpujarra probintziaz gaindiko eskualdea eratzen duena.

## Udalerri nagusiak

| Udalerri | Biztanleria | Azalera | Dentsitatea |
| Alboloduy | 727 | 70 | 10,39 |
| Alcolea | 967 | 67 | 14,43 |
| Alhabia | 703 | 16 | 43,94 |
| Alhama de Almería | 3.522 | 26 | 135,46 |
| Alicún | 258 | 6 | 43,00 |
| Almócita | 156 | 30 | 5,20 |
| Alsodux | 131 | 20 | 6,55 |
| Bayarcal | 277 | 37 | 7,49 |
| Beires | 128 | 39 | 3,28 |
| Bentarique | 284 | 11 | 25,82 |
| Canjáyar | 1.561 | 67 | 23,30 |
| Fondón | 950 | 92 | 10,33 |
| Huécija | 533 | 19 | 28,05 |
| Íllar | 410 | 19 | 21,58 |
| Instinción | 508 | 33 | 15,39 |
| Laujar de Andarax | 1.798 | 92 | 19,54 |
| Ohanes | 765 | 32 | 23,91 |
| Padules | 523 | 27 | 19,37 |
| Paterna del Río | 406 | 45 | 9,02 |
| Rágol | 365 | 27 | 13,52 |
| Santa Cruz de Marchena | 245 | 27 | 9,07 |
| Terque | 440 | 16 | 27,50 |
| Guztira | 15.657 | 818 | 19,14 |

## Ikus, gainera

* Granadako Alpujarra
* Alpujarra

## Kanpo estekak

* (Gaztelaniaz) Eskualdeari buruzko webgunea
Txantiloi:Almeriako eskualde aurkibidea
* Datuak: Q1116210
* Multimedia: Alpujarra Almeriense / Q1116210
# Apold

Apold Errumaniako udalerri bat da, Mureș konderrian. 3.065 biztanle ditu, 125,41 kilometro koadroko azaleran banatuta.

## Herriak

Udalerrian honako herriak daude:
Apold $^{(en)}$ Daia $^{(en)}$ Șaeș $^{(en)}$ Vulcan $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5064482
* Multimedia: Apold, Mureș / Q5064482
# Apoldu de Jos

Apoldu de Jos Errumaniako udalerri bat da, Sibiu konderrian. 1.184 biztanle ditu, 48,83 kilometro koadroko azaleran banatuta.

## Herriak

Udalerrian honako herriak daude:
Apoldu de Jos $^{(en)}$ Sângătin $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5065712
* Multimedia: Apoldu de Jos, Sibiu / Q5065712
# Apolda

Apolda Alemaniako udalerria da. Turingia estatuan kokatuta dago, [[Weimarer Land (barrutia)|Weimarer Land]] barrutian. 2014an 21.738 biztanle zituen 46,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q490689
* Multimedia: Apolda / Q490689
# Apoidea

Apoidea Hymenopteraren barruan sailkatutako intsektu goi-familia bat da. Spheciformes taldeko listorrak eta erleak ditu barnean.

## Izendapena

Erleak, azken sailkapenetan, Crabronidae familiako kideen eboluziotik eratorriak direla uste da, beste intsektu batzuk beharrean polena eta nektarra erabiltzen hasi zirenak; honek, ziurenik, Crabronidae parafiletiko egingo du. Eredu hau jarraituz bai erleak bai Spheciformes goifamilia bakarrean sailkatzen dira, eta erabil daitekeen izenik zaharrean "Apoidea" da, "Sphecoidea" beharrean. Azken hau iraganean erabili zen eta talde parafiletiko baten izena zenez, albo batera utzi zen.
Erle guztiak (euren listor arbasoak alde batera utzita) oraindik ere monofiletikoak direla uste denez, oraindik ere talde bat behar da goifamilia eta familiaren artean erle guztiak bateratzeko. Egile batzuek familia guztiak subfamilia izendatu eta erle guztiak Apidae barruan sartu ditzute, baina hau ez da oso erabilia. Horen ordez ohikoagoa da Anthophila (Engel, 2005) erabiltzea, lehengo "Apiformes"en parekoa litzatekeena.

## Familiak

Spheciformes
* Ampulicidae
* Crabronidae
* Heterogynaidae
* Sphecidae
Anthophila
* Andrenidae
* Apidae
* Colletidae
* Dasypodaidae
* Halictidae
* Megachilidae
* Meganomiidae
* Melittidae
* Stenotritidae
Incertae sedis
* †Melittosphecidae

## Kanpo estekak

* Datuak: Q324132
* Multimedia: Apoidea / Q324132
* Espezieak: Apoidea
# Apokope

Apokope hitz baten bukaeran silaba, letra edo fonema bat edo gehiago kentzea da. Etimologiaz, antzinako grezierazko ἀποκοπή, «apokope», hitzetik dator, moztea esan nahi duena. Elipsi moat bat da eta poesian lizentzia metrikoaren moduan erabilia izan da, adibidez hitz bat bokalez bukatzen denean eta hurrengoa ere bokalez hasten denean.

## Adibideak

Izen arruntak:
* uni: unibertsitatea
* insti: institutua
* poli: polizia
* boli: boligrafoa
* frigo: frigorifikoa
* bizi: bizikleta
Izen propioak:
* Kris: Kristina
* Izar: Izarne
* Esti: Estibalitz
* Joxemi: Joxe Migel

## Erreferentziak

* ↑ Xabier Altzibarren artikulua, 62.or.

## Bibliografia

* Euskaltzaindia: Literatura Terminoen Hiztegia. Bilbo: 2008. Xabier Altzibarren artikulua, 62-63 or.
* Angelo Marchese eta Joaquín Forradellas: Diccionario de retórica, crítica y terminología literaria. Bartzelona: Ariel, 1982.

## Kanpo estekak

* Euskaltzaindiaren Literatura Terminoen Hiztegia.
* Datuak: Q112154
# Apokaliptizismo

Apokaliptizismoa berandu baino lehen munduaren amaiera (apokalipsia, alegia) izango dela baieztatzen duen sinesmen edo teoria da, gehienetan hondamendi global baten ondorioz. Historian, apokaliptizismoa erlijiosoa izan da, kristautasunean, judaismoan nahiz islamean; New Age mugimendu espiritualista zenbaitek ere iragarri dute laster iznago den munduaren amaiera bat. XX. mendearen amaieratik indarra hartzen ari den sinesmena da, bereziki ingurumen arazo globalen ondorioz.

## Kanpo estekak

* Datuak: Q618859
* Multimedia: Apocalypticism / Q618859
# Arisa Trew

Arisa Trew (2010eko maiatzaren 12a) australiar skateboarderra da. 2024ko Udako Olinpiar Jokoetan, Parisen, 14 urte zituela, emakumezkoen parkean skateboardineko ekitaldian urrezko domina irabazi zuen, Australiako txapeldun olinpiko gazteena bihurtuz. 720 eta 900 urreratu dituen lehen emakumea da.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 01 ! | Parkea |

## Kanpo estekak

* Datuak: Q120202611
* Multimedia: Arisa Trew / Q120202611
# Arisdorf

Arisdorf Suitzako udalerria da. Basilea Herrialdea kantonamenduan dago, Liestal barrutia barrutian. 2014an 1,638 biztanle zituen 9,99 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66564
* Multimedia: Arisdorf / Q66564
Liestal Hersberg Giebenach Füllinsdorf
# Ariranha do Ivaí

Ariranha do Ivaí Brasilgo udalerri bat da, Paraná estatuan kokatua. 2.329 biztanle ditu 239,562 km²ko eremuan.

## Ikus, gainera

* Paraná

## Kanpo estekak

* Datuak: Q958067
* Multimedia: Ariranha do Ivaí / Q958067
# Aris Limassol

Aris Limassol (grekeraz Άρης Λεμεσού, "Αris Lemesou") Zipreko futbol taldea da, Limasol hirikoa.

## Historia

1930an sortu zen eta Limasolgo klub historikoetako bat izan arren maila apalean ibili izan da. 1939an arazo ekonomiko larriengatik taldea desegin zen eta 1952an birsortu zen. Sarritan egon izan da lehen mailan baina ez du emaitza aipagarririk izan. 1989an Kopako finala jokatzera iritsi zen eta hiri bereko AEL Limassol nagusitu zitzaion luzapenean sarturiko golaren bidez.
2021eko udan Vladimir Fedorov negoziogizon errusiarrak erosi zuen eta Zipreko talde onena bihurtu nahi izan zuen. 2022-23 denboraldian lortu zuen lehenengo titulua, Zipreko Ligako txapelduna izan zen.

## Palmaresa
### Zipren: 1

* Liga (1): 2022-23.
* Kopa (0): finalista 1989an.

## Kanpo estekak

* (Grezieraz)(Ingelesez) webgunea
* Datuak: Q367788
* Multimedia: Aris Limassol FC / Q367788
# Aris F.C.

Aris F.C. edo Aris Tesalonika (grezieraz Αθλητικός Σύλλογος Άρης, Athlitikos Syllogos Aris, "Aris Athletik Kluba") Greziako futbol talde bat da, egoitza eta jokolekua Tesalonika hirian dituena.

## Historia

1914an sortu zuten taldea eta Greziako lehen txapelketa profesionala irabazi zuen 1928an, Txapelketa Panheleniko ofiziala. Garai hartan Greziako talde indartsuenetakoa izan zen 1930ean bigarren, 1932an berriz ere txapeldun eta 1933an azkenik ere bigarren egin baitzuen. Orduan ere joaktu zituen kopako bi final, 1931an jokaturiko lehenengo Greziako Kopa AEK Atenasen aurka 5-3 galdu zuena, eta bigarrena 1933an Ethnikos Pireoren aurka, honetan ere galtzaile. 1940an berriz ere Kopa finalean sartu zen eta berriz ere galtzaile atera zen, oraingoan Panathinaikosen aurka.
Bigarren Mundu Gerra amaitu eta berehala hirugarren liga eskuratu zuen 1946an, orain arteko azkena. 1950an laugarren Kopa finala galdu zuen, berriz ere AEK Atenasen aurka.
Lehenengo Kopa 1970an irabazi zuen, tesalonikako beste taldearen aurka, PAOK, 1-0 emaitzaz. 1980an berriz ere talde indartsua osatu zuen eta Ligan bigarren egin zuen.
XXI mendean lau kopa final gehiago jokatu ditu eta denak galdu ditu. Azken urteetan arazo ugari izan ditu eta hirugarren mailetan jokatzen aritu izan da. Hala ere lortu du lehen mailara itzultzea.

## Palmaresa
### Grezian: 4

* Greziako Superliga
** Txapelduna (3): 1928, 1932, 1946
** Bigarrena (3): 1930, 1933, 1980
* Greziako Kopa
** Txapelduna (1): 1970
** Finalista (8): 1931, 1933, 1940, 1950, 2003, 2005, 2008, 2010.

## Kanpo estekak

* (Grezieraz)(Ingelesez) Webgune ofiziala
* Datuak: Q219926
* Multimedia: Aris FC / Q219926
# Arisa Matsubara

Arisa Matsubara (japonieraz: 松原 有沙, Matsubara Arisa, 1995eko maiatzaren 1a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2019 | 4 | 1 |
| Guztira | 4 | 1 |

## Kanpo loturak

* Soccerway
* Datuak: Q61926127
* Multimedia: Arisa Matsubara / Q61926127
# Arisce Wanzer

Arisce Wanzer (Woodbridge, Ameriketako Estatu Batuak, 1996ko urriaren 14a) estatubatuar modeloa eta aktorea da.

## Bizitza

Wanzer emakume transgeneroa da; bere genero-nortasunarekin bat ez zetorren gizonezko sexuarekin jaio baitzen. 19 urte zituenean genero-trantsizioa egin zuen.
2009an Moda Merchandising eta Marketingean graduatu zen Miamiko Arte Institutuan.

## Filmografia
### Telesailak

| Urteak | Izenburua | Pertsonaia | Oharrak |
| 2018 | The Pet Peeve Police | Bere burua | Atal batean: "Friend-aversary" |
| 2018 | Next of Kin | Diane | |
| 2017 | Enemies of Dorothy | Trans America | |
| 2016-2017 | Cheetah in August | Kristal | |
| 2016-2017 | Cheetah in August | Kristal | |
| 2016 | Strut | Bere burua | |
| 2016 | Interwoven | Adulteriogilea | |

## Erreferentziak

* ↑ (Ingelesez) McGuire, Caroline. (2014ko azaroaren 7a). «The rise of the transgender models: As Lea T is announced as face of Redken - who are the other big names ready to take on the fashion industry?» Daily Mail.
* Datuak: Q56635990
# Arisaig

Arisaig, Eskoziako gaeleraz: Àrasaig, Eskoziako Highland eskualdeko udalerri bat da, Lochaber barrutian. 2000ko erroldaren arabera 253 biztanle zituen.

## Kanpo estekak

* Datuak: Q2206041
* Multimedia: Arisaig / Q2206041
# Aris Tesalonika BC

Aris Tesalonika BC (grezieraz: K.A.E. Άρης) Aris Tesalonika talde kirol-anitzaren saskibaloiko sekzioa da, bere egoitza Tesalonikan duena eta A1 Ethniki liga jokatzen duena.
Urteetan zehar, asko izan dira talde honetan jokatu duten jokalari handiak, Nikos Galis, Panagiotis Giannakis, Reggie Theus, Walter "The Truth" Berry, Mahmoud Abdul-Rauf, Roy Tarpley, Stojko Vranković, Žarko Paspalj, Panagiotis Liadelis, Giorgos Sigalas, Andrew Betts, Nikos Chatzivrettas, Michalis Kakiouzis edo Dimos Dikoudis bezalakoak nabarmentzen direlarik.

## Palmaresa
### Nazioarteko tituluak

* Saporta Kopa (1993)
* Korać Kopa (1997)
* EuroCup (2003)

### Titulu Nazionalak

* 10 Greziar Liga: 1930, 1979, 1983, 1985, 1986, 1987, 1988, 1989, 1990, 1991
* 8 Greziako Kopa: 1985, 1987, 1988, 1989, 1990, 1992, 1998, 2004

## Kanpo estekak

* (Grezieraz)Arisen webgune ofiziala
* Datuak: Q8383824
* Multimedia: Aris BC / Q8383824
# Arisa Higashino

Arisa Higashino (japonieraz: 東野 有紗, Higashino Arisa, Iwamizawa, 1996ko abuztuaren 1a) badmintonen, bikote mistoko modalitatean, lehiatzen den japoniarra da. 2020ko Udako Olinpiar Jokoetan, esku hartu zuen: Tokio 2020an (Tokio), eta brontzezko domina lortu zuen Yuta Watanabe gizonezkoa lagun zuela. 2024an brontzezko domina lortu zuen berriro proba berdinean Parisko Udako Olinpiar Jokoetan.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Bikote mistoa |
| 2024 | Paris | 03 ! | Bikote mistoa |
| Munduko Badminton Txapelketa ||||
| Urtea | Lekua | Domina | Kategoria |
| 2019 | Basilea | 03 ! | Bikote mistoa |
| 2021 | Huelva | 02 ! | Bikote mistoa |
| 2022 | Tokio | 02 ! | Bikote mistoa |
| 2023 | Kopenhage | 03 ! | Bikote mistoa |
| Asiako Badminton Jokoak ||||
| Urtea | Lekua | Domina | Kategoria |
| 2018 | Jakarta | 03 ! | Taldeka, emakumezkoa |
| 2022 | Guangzhou | 02 ! | Bikote mistoa |
| 2022 | Guangzhou | 03 ! | Taldeka, emakumezkoa |
| Asiako Txapelketa ||||
| Urtea | Lekua | Domina | Kategoria |
| 2017 | Ho Chi Minh | 01 ! | Bikote mistoa |
| 2019 | Hong Kong | 02 ! | Bikote mistoa |
| 2022 | Manila | 03 ! | Bikote mistoa |

## Erreferentziak

* ↑ "Arisa Higashino" olympedia.org. (Ingelesez)
* ↑ "Arisa Higashino" BWFren datu-basea. (Ingelesez)

## Kanpo estekak

* Datuak: Q20730104
* Multimedia: Arisa Higashino / Q20730104
# Alzira

Alzira Valentziako Erkidegoko udalerria da, Ribera Alta eskualdean eta Valentziako probintzian kokatua. Eskualdeko hiriburua da eta Algemesí eta Carcaixentekin batera 100.000 biztanle inguruko metropoli eremua osatzen du, probintziako populatuena Valentzia beraren atzetik..
110,40 km²-ko azalera du eta 2006an 43.253 biztanle zituen.

## Senidetutako hiriak

* Corbeil-Essonnes (Frantzia)
* Onda (Katalan Herriak)

## Ikus, gainera

* Valentziako udalerrien zerrenda
* Algeciras
* Al Jazeera

## Kanpo estekak

* (Katalanez) (Gaztelaniaz) Udalaren webgunea
* Datuak: Q931780
* Multimedia: Alzira / Q931780